### kézművesipar, mezőgazdasági termelés
kézművesipar A kézművesség olyan tevékenység, mely feltételezhetően már a honfoglalás körüli időkben kialakult a magyarság körében. A munkamegosztást feltételezi az állattartás, halászat, földművelés stb. eszközszükségletének biztosítása. A kézművesség a honfoglalást követően ötvös, ács, fazekas, kovács, kádár, takács további tevékenységekkel, szakmákkal bővült, kiterjedtebbé téve a kézműves ipart. Almási Tibor nyomán Korai Magyar Történeti Lexikon (9-14. század). Főszerk.: Kristó Gyula. Akadémiai Kiadó, Budapest, 1994, 349-350. SGY mezőgazdasági termelés A növénytermesztést és az állattenyésztést magába foglaló termelési ág jelölésére szolgáló újkori fogalom, a német Landwirtschaft tükörfordítása. A középkorban az e tárgykörbe tartozó tevékenységek (földművelés, szőlőművelés és borászat, állattartás, méhészet, halászat, vadászat, erdőgazdálkodás) közös összefoglaló elnevezéssel nem rendelkeztek. Kristó Gyula nyomán Korai Magyar Történeti Lexikon (9-14. század). Főszerk.: Kristó Gyula. Akadémiai Kiadó, Budapest, 1994, 455. SGY