### Kálmán, II. István, Borisz
Kálmán Apja I. Géza király, anyja Zsófia (1070 körül született, 1116. február 3-án hunyt el; 1095-1116 között uralkodott). Eredetileg papnak nevelték, közismert "Könyves" melléknevét is a világiaknál e korban szokatlan műveltségének köszönhette. Első felesége Roger szicíliai gróf ismeretlen nevű lánya volt, tőle született Zsófia leánya, valamint két fia, István és László. Második feleségét, Eufémiát (Vlagyimir kijevi nagyfejedelem lányát) házasságtörés miatt eltaszította magától. Eufémiának ezt követően született fia Borisz, Kálmán fiának tartván magát, utóbb számos kísérletet tett a magyar trón megszerzéséért. Kálmánt Székesfehérvárott temették el. ZSA II. István Kálmán király idősebb fiaként született 1101-ben. A Róbert dél-itáliai normann herceg -ismeretlen nevű -leányával az 1120-as évek elején (?) kötött házassága gyermektelen maradt. 1131 márciusában halt meg, Váradon -talán a váradelőhegyi premontrei monostorban -temették el. ZSA Borisz 1114 körül született Kálmán magyar király házasságtörésen kapott második feleségének, Eufémiának a gyermekeként Kijevben. Ő maga egész életében Kálmán törvényes fiának állította magát és számos kísérletet tett különböző pártfogók támogatásával a magyar trón elfoglalására (1132, 1146, 1147). Élete végén a Bizánci Birodalomban élt; egy bizáncibesenyő háborúban esett el 115354 körül. Egy bizánci hercegnővel kötött házasságából született fiai már nem léptek fel trónkövetelőkként. ZSA