### besenyők
A török nyelvek egy fajtáját beszélő nomád nép. A 9. század folyamán több besenyőmagyar háborúról tudunk, melyek egyike a magyar honfoglalás közvetlen előzménye volt. A 10-11. század folyamán a besenyők uralták a korábban magyarok lakta Etelközt, s hadjáratokat vezettek a Bizánci Birodalom, az óorosz állam és a Magyar Királyság ellen. 10. század közepi viszonyaikról VII. (Bíborbanszületett) Konstantin bizánci császár A birodalom kormányzásáról címen ismert munkája tartalmaz bővebb tudósítást. A 10-12. század során egyes csoportjaik Magyarországon telepedtek le, a többiek felmorzsolódva más népekbe olvadtak be. ZSA