### Agnus Dei, béllet, kaputimpanon
Agnus Dei (latin, Isten Báránya) Jézus ókeresztény eredetű szimbolikus ábrázolása az oltárokon, szentélyek falképein, román kori kapuzatok timpanonjaiban, és szerepel királyi idézőpecséten is. Bárányalak kereszttel, feje körül glóriával. KT béllet Az ajtó vagy ablaknyílás kávája (oldala), amely általában a nyílás síkjára merőleges. A jobb megvilágítás érdekében, a középkorban a bélletet ferde síkokkal, a homlokzat síkjával kb. 44 fokban, tölcsérformában alakították ki, és gazdagon tagolták. (Ják, Lébény, Bélapátfalva.) KT kaputimpanon Világi illetve egyházi épületek bejárata fölötti mezők keretezéssel ellátva. Leggyakrabban újszövetségi jelenetekkel, alakokkal (Maiestas Domini, Agnus Dei, Szűz Mária) és szimbólumokkal díszítik. KT