### vlach jog, transzhumán állattartás
vlach jog A transzhumáló életmódot folytató balkáni és más kelet-európai népek gazdákodását és életmódjukat szabályozó jogi intézmények összessége. Legjellemzőbb sajátossága az adózási mód, a juhötvened. A vlach (oláh) elnevezés ez esetben nem népnevet takar, e joggal élhettek román, macedoromán, szerb, rutén stb. nemzetiségek is. TI transzhumán állattartás Kétlegelős költözködő pásztorkodás, a letelepült életmódot folytató népesség állattartási módja, melynek során az egész évi legeltetést a nyári hegyi és téli síkvidéki legelők közt váltogatják. Ismert volt a Földközi-tenger mellékén, az Alpok egyes vidékein, a Kárpátokban Erdélytől egészen a Kis-Kárpátokig. TI