### II. Béla
Álmos herceg fiaként született 1108-10 körül. Gyermekként nagybátyja, Kálmán király parancsára apjával együtt megvakították. Ezt követően előbb a dömösi prépostságban, majd a pécsváradi bencés apátságban élt visszavonultan. 1128 körül került unokafivére, II. István udvarába. Felesége a szerb fejedelem lánya, Ilona volt, akitől négy fia (Géza, László, István, Álmos) és két lánya (Zsófia, Gertrúd) született. 1141. február 13-án halt meg; Székesfehérvárott temették el. ZSA