### Salamon, mogyoródi csata
Salamon I. András idősebb fiaként született 1053-ban. 1063-ban vette feleségül III. Henrik németrómai császár lányát, Juditot; a házasság gyermektelen maradt. 1074-ben vereséget szenvedett I. Béla fiaitól a trónért vívott harcban, s ezt követően hatalma a nyugati határszélre korlátozódott. 1081-ben meghódolt I. László előtt, utóbb azonban összeesküvést szőtt ellene, s ezért László börtönbe vetette, ahonnan 1083-ban szabadult. Külföldre távozott, s a besenyők segítségével próbálta visszaszerezni a trónját, sikertelenül. Egy besenyőbizánci háború során esett el 1087-ben. Más forrás ellenben tudni véli, hogy remeteként élt az Isztriai-félszigeten fekvő Pula környékén, s ott is halt meg. ZSA mogyoródi csata Salamon király és a Béla-fiak közötti belháború döntő ütközete, melyet 1074. március 14-én vívtak a Pesttől keletre fekvő Mogyoród közelében. Előzménye a későbbi Heves megye Kemejnek nevezett tiszántúli részein vívott kemeji csata (1074. február 26.) volt, amelyben Salamon király - László herceg távollétében - vereséget mért Géza hercegre. A mogyoródi csatában ellenben a Béla-fiak egyesült seregei győztek a király felett, s ennek következtében Salamon elvesztette hatalmát, Géza herceg előtt pedig megnyílt a trónhoz vezető út. ZSA