### lovagi kultúra / udvari kultúra
A keresztes hadjáratok időszakában Franciaországból kiindulva jött létre és terjedt el egész Európában a lovagság laikus kultúrája, mely a keresztény sarkalatos erények alapján sajátos etikai rendszert és a "keresztény lovag" eszményét fejlesztette ki. A lovag alapvető jellemzői a szolgálat, a hűbérúr iránti hűség és engedelmesség, keresztényi életvitel, az özvegyek, árvák és nyomorultak oltalmazása, lovagias harcmodor, nőtisztelet, lovagi költészet. A közös szokások és eszmények sajátos közösségi tudatot fejlesztettek ki az európai nemesség bizonyos rétegeiben, mely közös eszményekben, ruházkodásban, mindennapi szokásokban (pl. az étkezési kultúrában) egyaránt megnyilvánult. Az udvari kultúra természetszerűleg az uralkodói udvarok körül virágzott. SzK