### regáliák, koronázási eskükereszt
regáliák (királyi jelvények) A világi uralkodók jelvényei életükben és halotti mellékletként. Együttesük általában korona, palást, országalma, jogar, kard. A keresztény ikonográfiában ezekkel jelenítik meg a szent királyokat is. KT koronázási eskükereszt -1250 körül Eredetileg famagon készült (arany, filigránnal, drágakövekkel, gyöngyökkel díszített). Erősen javított, magassága 40,2 cm. 1634-ben Pázmány Péter esztergomi érsek javíttatta; ekkor készült négykaréjos lapja, szára gombja és talpa vésett aljú zománccal, a talp három eredeti lemezének fölhasználásával. Famagját ekkor ezüstvázzal cserélték ki. A koronázásoknál csak ezután kezdték használni. 1790-ben és 1803-ban újabb drágakövek kerültek rá. Főszékesegyházi Kincstár, Esztergom KT Forrás: Kovács Éva: Árpád kori ötvösség. Budapest, 1974, 48. old., 28-30. kép.