### szabályozatlan és szabályozott talajváltás
szabályozatlan talajváltó rendszer A szabályozott talajváltó rendszert megelőző földművelési rendszer. Meghatározatlan nagyságú földet művelnek a föld kimerüléséig, utána a település az állatokkal együtt továbbköltözik. Az állatok által megtrágyázott és a föld kimerüléséig művelés alá vont terület a telek, a pihenő föld a parlag. Magyarországon a honfoglalástól a 13. század elejéig alkalmazták, Nyugat- Európában a 8. századig. Más néven vad talajváltó, vagy vad illetve szabályozatlan parlagoló rendszer. TI szabályozott talajváltó rendszer A szabályozatlan talajváltó rendszert felváltó földművelési rendszer. A parlag és a szántóföldi termelésre kijelölt határrész bizonyos időközönkénti szabályos váltakozással folyik. Nincsenek kialakított táblák, a következő osztásig mindenki az elképzelése szerint használhatja a földjét. A váltás időtartama 2-3 és 6-8 év között váltakozik. Magyarországon a 13. században jelent meg, a Dunántúlon a 14-15. századig, az Alföldön a 18. századig alkalmazták. TI