### IV. László, Hód-tavi csata, III. András
IV. László A későbbi V. István idősebb fiaként született 1262-ben. Gyermekként házasították össze I. Károly szicíliai király lányával, Izabellával (Erzsébet), de a házasság gyermektelen maradt. 1290. július 10-én néhány kun álmában meggyilkolta. Csanádon temették el. ZSA Hód-tavi csata A hagyományos - nomád és pogány - életmódjuk védelmében fellázadó magyarországi kunok és IV. László király csapatai között vívott ütközet, mely a király győzelmével végződött. A vereséget követően a kunok egy része elmenekült az országból, a többiek meghódoltak. A csata a mai Hódmezővásárhely közelében zajlott, időpontja ismeretlen: egyes vélemények 1280-ra, mások 1282-re teszik. ZSA III. András II. András unokája (?). 1265 körül született, apja az utószülött István herceg, anyja a velencei patríciuscsaládból származó Morosini Tomasina volt. IV. László uralkodása alatt két ízben trónkövetelőként szerepelt. Első felesége (1290-től) Fennena lengyel hercegnő, akitől Erzsébet nevű lánya született; második felesége (1297-től) Albert osztrák herceg lánya, Ágnes. Az utolsó Árpád-házi királyként halt meg 1301. január 14-én; Budán temették el. ZSA