### filigrán, rekeszzománc
filigrán Arany- vagy ezüstsodronyból készült ékszer, vagy ötvöstárgyakra alkalmazott díszítmény. A gótikus ötvösségben gyakori az ún. bőrtűs filigrán, amelynél a fémszálakon apró göböcskék vannak, mely Magyarországon 15. században jelenik meg. KT rekeszzománc (email cloisonné) A zománcművesség egyik díszítő technikája. A díszítendő alapra az előírt rajz szerint kis fémszalagokat forrasztanak, s az így keletkezett rekeszeket zománccal töltik ki. KT