### II. László, IV. István
II. László II. Béla második fiaként született 1131 körül. 1137-ben Bosznia hercegeként említik. 1160 táján trónkövetelőként lépett fel bátyja, II. Géza ellen, majd Bizáncba menekült. Bizánci támogatással lett az ország királya. 1163. január 14-én halt meg, Székesfehérvárott temették el. ZSA IV. István II. Béla király harmadik fiaként született 1133 körül. 1157-től trónkövetelőként lépett fel bátyja, II. Géza ellenében, hol a németrómai, hol a bizánci császárság támogatását keresve. Bátyja, II. László uralkodása alatt a dukátus ura (1162-63), majd maga is király. Rövid uralkodásának egy csatavesztés vetett véget, melyet követően a trónjára visszatérő III. István fogságába esett, majd Bizáncba távozott. Ezt köve-tően több sikertelen kísérletet tett a hatalom újbóli megszerzésére, egy ilyen alkalommal mérgezték meg 1165. április 11-én Zimony várában. Előbb Zimonyban, utóbb Székesfehérvárott temették el. ZSA