### I. László
A későbbi I. Béla középső fiaként született 1040 körül Lengyelországban. A dukátus ura volt előbb bátyjával, Gézával együtt (1063-1074), utóbb egyedül (1074-1077). Ismeretlen nevű feleségétől egy - név szerint nem ismert - lánya született. Második felesége (1078-tól) Rudolf német ellenkirály lánya, Adelhaid volt, akitől egy lánya (Piroska) született. 1095. július 29-én halt meg. Előbb az általa alapított szomogyvári bencés apátságban, utóbb Váradon temették el. 1192-ben szentté avatták. ZSA