### hiteleshely
A magyarországi jogi írásbeliség 1874-ig fennálló, sajátos intézménye. Azokat az egyházi testületeket (káptalanokat és konventeket) nevezték hiteleshelyeknek (loca credibilia), amelyek részint királyi és hatósági megbízást teljesítve, részint az egymással valamely jogügyletet (pl. adásvételt, zálogba adást stb.) lebonyolító felek kérésére közhitelű - azaz egy esetleges későbbi jogvita esetén a bíróságok által hiteles bizonyítékként elfogadott -okleveleket állítottak ki. A 13. század folyamán általánosan elterjedő hiteleshelyi tevékenység első példái a 12. század végéről ismertek. ZSA