### székesfehérvári keresztesek, Váradi Regestrum
székesfehérvári keresztesek megerősítőlevele Az oklevelet III. Béla adta ki 1193-ban. Eredetije az Országos Levéltárban van, fényképe a Nemzeti Múzeum levéltárában. Írója valószínűleg III. Béla egyik jegyzője. Az oklevél hitelessége hosszú ideig vita tárgya volt. SHA Irodalom: Jakubovich Emil - Pais Dezső: Ó-magyar Olvasókönyv. Dunántúli Egyetemi Nyomda, Pécs, 52-61; reprint: Holnap Kiadó, 1995. Váradi Regestrum A váradi székeskáptalan két részből álló első jegyzőkönyve, mely nem maradt ránk eredetiben. A kézirat széthullott és összekeveredett hártyaleveleit Martinuzzi György, az akkori váradi püspök, Erdély kormányzója nyomatta ki 1550-ben. A Váradi Regestrum több példányban maradt fenn. Egy-egy példánya az Országos Széchényi Könyvtárban, az MTA könyvtárában, valamint a budapesti Egyetemi Könyvtárban van. SHA Irodalom: Jakubovich Emil - Pais Dezső: Ó-magyar Olvasókönyv, Dunántúli Egyetemi Nyomda, Pécs, 1929, 81-83; reprint: Holnap Kiadó, 1995; Molnár József - Simon Györgyi: Magyar nyelvemlékek. Tankönyvkiadó, Budapest, 1976, 38-41.