### úthálózat, vásároshely, zarándokhely
úthálózat Középkori városaink főutcáinak és keresztutcáinak rendszere, melyeket gyakran római utakra alapoztak, illetve azok vonalvezetését felhasználva építettek. SGY vásároshely Fontos kereskedelmi útvonalak mentén, illetve kereszteződésében, egymástól eltérő jellegű területek, országok vagy etnikai határok mellett, sok fogyasztó életterének színhelyén kialakult vásárok színtere (főleg városokban). SGY zarándokhely Vértanúk sírja, az ezek fölé emelt templomok számítottak zarándokhelynek. A vértanúk iránti tisztelet, a sírok felett bemutatott áldozatok vonzották e helyekre a zarándokokat. Sümegi József nyomán Korai Magyar Történeti Lexikon (9-14. század). Főszerk.: Kristó Gyula. Akadémiai Kiadó, Budapest, 1994, 742. SGY